钦定古今图书集成/明伦汇编/氏族典/第060卷 > 徐如翰
## 钦定古今图书集成/明伦汇编/氏族典/第060卷 > 徐如翰

按《浙江通志》：“如翰字伯鹰，上虞人。万历辛丑进士。历
官行人部郎，备兵大同。首辅方从哲擅权，如翰越职，
陈权奸误国一疏，几罹不测，御史左光斗救免，起监
天津军。魏忠贤母丧，京省大吏咸往吊，如翰独不赴。
珰党梁梦环疏参削籍。崇祯登极，起平凉参政，剿罗
汝成、𤞑猡诸寇，廷推都御史，巡抚。积劳成疾，遂致政”
归。所著有《檀燕山集》《秦游草》行世。侄一抡，甲子举人，
巡按陕西茶马御史。清夙弊，釐马政，边备以裕。侄孙
允昇，戊辰进士，分巡粤东，以剿寇功，累陞参政。